বৈঠক সম্পর্কে তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেন, দেশের তথ্যপ্রযুক্তি খাতের উন্নয়নে বিদেশে বাংলাদেশ ব্র্যান্ডিং ও বৈঠক জরুরী। সেই লক্ষ্য নিয়ে অ্যাসোসিও এবং থাইল্যান্ড সরকার আয়োজিত এ বৈঠকে বাংলাদেশ অংশগ্রহণ করে। আমরা পারস্পরিক সম্পর্ক ও ব্যবসায়িক উন্নয়নে নানা আলোচনা করেছি। সেখানকার সায়েন্স ও সফটওয়্যার পার্কে বাংলাদেশি কোম্পানিকে প্রয়োজনীয় সুযোগ সুবিধা প্রদানের প্রস্তাবনা দিয়েছি। বিপরীতে আমাদের কালিয়াকৈর হাইটেক পার্কে তাদেরকেও সমান সুযোগ সুবিধা দেওয়ার ঘোষনা দেওয়া হয়। আশাকরছি এই বৈঠকের মাধ্যমে শিগগিরই থাইল্যান্ডের বাজারে আমাদের দেশি কোম্পানির ব্যবসায়ের সুযোগ বাড়বে।